شەفەق نیوز/ نرخ دۆلار ئەمریکی وەرانوەر دینار عراقی، ئمڕوو چوارشەممە، لە بۆرسەی سەرەکی بەغداد، و هەرێم کوردستان ئارام گرت.
پەیامنێر ئاژانس شەفەق نيوز وت: بۆرسەی کیفاح و حارسیە لە بەغداد، شەوەکی ئمڕوو ١٤٨٢٠٠ دینار عراقی وەرانوەر ١٠٠ دۆلار ئەمریکی توومار کردن.
و خوەی خود نرخەیلە ک دۊیەکە سێشەممە توومار کریا. 
پەیامنێرمان وتیش؛ نرخ فرووشتن و سەنین لە دوکانەیل بەغداد ئارام گرت، ک نرخ فرووشتن رەسیە ١٤٨٥٠٠ دینار عراقی وەرانوەر ١٠٠ دۆلار ئەمریکی توومار کرد، و نرخ سەنینی رەسیە ١٤٧٥٠٠ دینار عراقی وەرانوەر ١٠٠ دۆلار ئەمریکی.
لە هەولێر پایتەخت هەرێم کوردستان،  نرخ دۆلار ئارامی وەخوەی دی ک نرخ فرووشتن رەسیە ١٤٨٣٠٠ دینار وەرانوەر ١٠٠ دۆلار ئەمریکی،  و نرخ سەنینی رەسیە ١٤٨٠٠ دینار وەرانوەر ١٠٠ دۆلار ئەمریکی.
